ועדת החוקה, חוק ומשפט, כנסת 16, פרוטוקול מספר 300, 2004-10-11 10:00

מיכאל איתן: הוועדה, כפי שאתם יודעים, משקיעה עבודה עצומה בנושא החוקה.

מיכאל איתן: זה לא רק אנחנו חברי הכנסת, זה גם גורמים נוספים.

מיכאל איתן: ההשתתפות של חברי הכנסת בישיבות הוועדה משביעה רצון כשמשווים אותה להשתתפות של חברי כנסת בוועדה הזאת בנושאים אחרים או בוועדות אחרות.

מיכאל איתן: ישבנו בלמעלה מ40 ישיבות גדולות, ובעוד עשרות ישיבות קטנות.

מיכאל איתן: הפעלנו ועדות משנה.

מיכאל איתן: העבודה הזאת נערמת, היא לא הלכה לאיבוד.

מיכאל איתן: אנחנו יושבים ומכינים אותה.

מיכאל איתן: הכל יגיע לשולחן הזה.

מיכאל איתן: אנחנו השלמנו את כל הפרק שנוגע לפרק הממשל בחוקה.

מיכאל איתן: אנחנו מתחילים עם פרק הזכויות.

מיכאל איתן: זה יהיה בישיבות המליאה.

מיכאל איתן: היו כבר ועדות משנה שהתחילו לטפל בנושאים שקשורים לזכויות.

מיכאל איתן: היתה ועדת משנה לעניין של מדינה יהודית, ועדת משנה לנושא של זכויות חברתיות.

מיכאל איתן: על מנת להאיץ את העבודה, אנחנו מפעילים צוותים נוספים מהאקדמיה.

מיכאל איתן: הזמנו 3 צוותים שיטפלו בזכויות במשפט, בזכויות הפוליטיות ובזכויות חברתיות.

מיכאל איתן: בתקופה הקרובה אני צופה שיעסקו בזה צוותים רבים.

מיכאל איתן: המטרה היא להגיע לאיזה שהוא נוסח שיובא בפני הוועדה ויצטרכו להצביע עליו.

מיכאל איתן: התחייבתי מבחינת היכולות שלי להביא נוסח.

מיכאל איתן: גם אם הנוסח לא יוסכם, הוא צריך להיות נוסח שלא יבייש אותנו.

מיכאל איתן: זה לגיטימי וזה בסדר שהצעות יפלו, אבל גם הצעות שנופלות צריכות להיות הצעות שמבחינה מקצועית עשויות ברמה הכי גבוהה שאנחנו מסוגלים.

מיכאל איתן: אומנם מדובר בשלב מאוד מוקדם, אבל גם אם נביא משהו להצבעה בוועדה, זה עדיין ילך למליאה לקריאה ראשונה.

מיכאל איתן: אנחנו לא יודעים מה יהיה שם.

מיכאל איתן: זה עוד רחוק מלהיות דבר גמור.

מיכאל איתן: אפשר יהיה לתקן, להוסיף ולעשות.

מיכאל איתן: עוד הרבה עבודה יצטרכו להקדיש לזה.

מיכאל איתן: להביא הצעה מבחינת הוועדה, מבחינת התרומה של כל הגורמים זה פירעון חוב לכל אלה שהקדישו מאמץ.

מיכאל איתן: לפחות הם היו כאן, הם השתתפו בדיונים, הם עסקו בניסוח.

מיכאל איתן: הנוסחים שלהם יובאו להצבעה.

מיכאל איתן: זה כבר נכנס לתוך המסלול של קידום המהלך של החוקה במדינת ישראל.

מיכאל איתן: אם נצליח להעביר את זה למליאה, אז עשינו דבר ענק.

מיכאל איתן: זה בכלל לא יהיה נורא מבחינתי אם הדבר הזה יחייב עוד מהלך.

מיכאל איתן: זה לא דבר פסול מעיקרו.

מיכאל איתן: כולכם ערים לכך שיש עכשיו מסע גדול של המכון לדמוקרטיה על חוקה בהסכמה.

מיכאל איתן: אני הייתי בארצות הברית.

מיכאל איתן: קראתי שם מאמר עם הנשיא שמגר.

מיכאל איתן: שמחתי על המאמצים ועל הכל, רק כאב לי לראות שעיתון מכובד במדינה – אין לי טענות לשמגר, הוא יכול להגיד מה שהוא רוצה – לא אומר שחוץ מהמכון לדמוקרטיה יש גם איזה גוף שמשקיע בזה עבודה של שנה וחצי.

מיכאל איתן: אני מדבר על העיתונאי ועל המידע שהוא מסר לציבור.

אתי לבני: מי זה העיתונאי?

מיכאל איתן: גבירץ או הופמן.

אתי לבני: פשוט נחרים אותם.

מיכאל איתן: אין לי שום בעיה עם המכון לדמוקרטיה, נתתי להם אור ירוק.

מיכאל איתן: אני לא במצב של קנאת סופרים.

מיכאל איתן: אמרתי להם לעשות מה שהם מבינים, מה שהם חושבים.

מיכאל איתן: אמרתי שאני לא מתכוון לתת להם גושפנקא או להגיד להם מה לעשות.

מיכאל איתן: מבחינתי הם שותפים, הם יושבים כאן.

מיכאל איתן: דיברתי על העיתונות.

מיכאל איתן: חשבתי שראוי לכתוב שיש בכנסת עבודה.

מיכאל איתן: אני חושב שהמאמץ הוא חיובי, שצריך לקדם את העניין של החוקה.

מיכאל איתן: צריך לקוות שנעשה את זה בצורה נאותה.

מיכאל איתן: המדינה שלנו צריכה חוקה.

מיכאל איתן: היא צריכה תשתיות בהרבה דברים.

מיכאל איתן: אנחנו חלשים מאוד בכל העניין של תשתית.

מיכאל איתן: חוקה זה תשתית.

מיכאל איתן: חבל שזה לקח כל כך הרבה שנים.

יולי תמיר: האם לא כדאי להביא להצבעה חלקים שהסתיימו?

מיכאל איתן: לא.

מיכאל איתן: אם לא היתה ברירה והייתי רואה שתוך כמה חודשים הכנסת גומרת את הסוס, הייתי לוקח את מה שעשינו ומביא.

מיכאל איתן: אני מעריך שיש לנו זמן עד אוקטובר או נובמבר 2005.

מיכאל איתן: רות גביזון אמרה שאם הולכים להביא רק את החלק המימשלי, עדיף שלא נביא בכלל.

מיכאל איתן: למה היא אמרה את זה?

מיכאל איתן: היא טענה שאת כל הפשרות יהיה אפשר להשיג כאשר נביא הכל בחבילה אחת – יחסי דת ומדינה, הנושא של מיעוטים, הנושא של בית משפט מול הרשויות האחרות.

מיכאל איתן: אם נייצר רק את המסמך שנותן לבית המשפט העליון את הגושפנקא הסופית להחליט בכל דבר ועניין, אז גמרנו את האפשרות לכתוב את החוקה.

איתן כבל: חייב להיות המכלול כדי שכל אחד ימצא את עצמו בתוך.

איתן כבל: .

אברהם רביץ: אני מוצא את עצמי מסכים עם כמעט כל החלקים שכבר עברו כאן בוועדה.

אברהם רביץ: זה בתנאי שגם החלק שאני מאוד..

אברהם רביץ: יקבל את התשובה המתאימה, כי אם לא אז זה באמת לא בסדר שעשו..

מיכאל איתן: לגילה אצה הדרך, לכן אנחנו נתקדם.

מיכאל איתן: צו המועצות המקומיות (עבירות קנס) (תיקון), התשס"ד-2004.

אפרת רוזן: קיימנו דיון במהלך חודש אוגוסט על מספר מועצות מקומיות.

אפרת רוזן: במהלך הדיון התקבלו כל ההערות לגבי עירית יבנה.

אפרת רוזן: שר המשפטים ביקש שוועדת חוקה תאשר בצו מספר עבירות וחוקי עזר בעבירות מינהליות.

אפרת רוזן: הוועדה אישרה את כל התיקונים לגבי מזכרת בתיה.

אפרת רוזן: אנחנו מביאים את זה עכשיו להצבעה.

מיכאל איתן: האם זאת היתה ההצעה שלא רצינו להצביע עליה בגלל העדר חברים בוועדה?

אפרת רוזן: לא.

אפרת רוזן: התקבלו כל התיקונים לגבי יבנה, לגבי מזכרת בתיה שר המשפטים שינה את זה.

אפרת רוזן: עכשיו הצו מונח בפניכם.

מיכאל איתן: מי בעד?

מיכאל איתן: ה צ ב ע ה בעד – פה אחד הצו מאושר

מיכאל איתן: מי בעד?

מיכאל איתן: ה צ ב ע ה בעד – פה אחד הצו מאושר התשס"ד-2004 – בקשה לרוויזיה

אברהם רביץ: הצגתי בפני שני פרופסורים ובפני ד"ר לפסיכולוגיה כמה שאלות.

אברהם רביץ: השאלה החשובה היתה אם יש אפשרות מקצועית לבדוק שיש למתלוננת, שנפגעה בעבירת מין על ידי אנס, בעיה נפשית כתוצאה מהמגורים בקרבתו.

אברהם רביץ: האם אפשר לבודד או לומר שזה לא סתם איזו שהיא נקמנות?

אברהם רביץ: האם יש אפשרות מקצועית לקבוע שאכן יש כאן בעיה נפשית?

אברהם רביץ: אנחנו בהצעת החוק כתבנו את המילים "בעיה נפשית של ממש" כדי לברוח מספקות.

אברהם רביץ: אנשי המקצוע אמרו לי שעוד לא היתה תלונה על בעיה נפשית של ממש.

אברהם רביץ: בעיה נפשית של ממש היא בעיה שמצריכה טיפול עמוק, לפעמים אשפוז על ידי אנשי מקצוע.

אברהם רביץ: אנשי המקצוע אמרו שבעולם הגדול בודקים את הדבר הזה.

אברהם רביץ: בדרך כלל יש 3 בדיקות שנערכות למתלוננת על מנת לראות אם יש לה בעיה נפשית.

אברהם רביץ: האבחון הוא חד משמעי.

אברהם רביץ: אני לא השתתפתי בישיבה שדנה על כך שיש להגן על העבריין לשעבר שכבר שילם את המחיר.

אברהם רביץ: זה נכנס לתוך חוקי יסוד קיימים.

אברהם רביץ: יש בהצעת החוק של חברת הכנסת גמליאל הרבה הגנות על העבריין, למשל הגנה שהתובעת לא יכולה להביא מומחה משלה אלא ברשות מיוחדת שתיכתב על ידי השופט .

אברהם רביץ: אם נקבל את הצעת החוק הזאת כפי שהיא, אז השופט לא ימצא פגיעה נפשית של ממש.

אברהם רביץ: בוודאי שאין תופעה כזאת שמוגדרת כפגיעה של ממש.

אברהם רביץ: פגיעה נפשית קיימת.

אברהם רביץ: כבוד היושב-ראש שאל אותי בישיבה הקודמת אם אני לא רוצה שבעל תשובה שחזר לחברה יהיה עם החברים שלו.

אברהם רביץ: אני יודע שיש מקרים כאלה.

אברהם רביץ: כשהוא שאל אותי את השאלה אני נסוגתי לרגע, אבל אחר כך שאלתי את עצמי מה היה קורה אם לתלמיד שלי שהוא בעל תשובה היה קורה מקרה כזה.

אברהם רביץ: אם הוא היה שואל אותי, הייתי אומר לו לא לגור שם, שילך למקום שלא מכירים אותו.

גילה גמליאל: אמרנו פגיעה של ממש עוד לפני שהגדרנו את ההגדרה של נפשי.

אברהם רביץ: אנחנו רוצים להעביר חוק שתהיה לו משמעות.

אברהם רביץ: כתוב שכשהמומחה בודק הוא צריך להביא בחשבון את המצב של הפוגע.

אברהם רביץ: הכל יש כאן.

אברהם רביץ: יש כאן הגנות מספיקות.

אברהם רביץ: אני מציע למחוק את המילים "של ממש".

מיכאל איתן: חבר הכנסת רביץ רוצה להרחיב את החוק לא רק לגבי פגיעה של ממש, אלא לגבי כל פגיעה.

מיכאל איתן: אני ארצה לשמוע נימוקים הפוכים.

לילה מרגלית: צריך לזכור שמדובר בהצעת חוק שמאפשרת להטיל מגבלות מנהליות על אדם שכבר שילם את חובו לחברה.

לילה מרגלית: אפשר להטיל מגבלות כאלו לתקופה בלתי מוגבלת.

לילה מרגלית: אומנם בית המשפט חייב כל פעם להאריך את זה, אבל אין מגבלה.

אברהם רביץ: מה אתם חושבים לגבי עובד בבנק, שגנב מהקופה ורוצה לחזור לעבודתו אחרי שהוא שילם את חובו לחברה?

יולי תמיר: בדרך כלל יש לאדם ששילם את חובו לחברה זכות לחיות את חיו באופן רגיל, לא לשאת על עצמו כתם מתמשך.

יולי תמיר: זה מקרה יוצא דופן.

יולי תמיר: אני תומכת בדבריך, הרב רביץ, לא בגלל הנאשם, אלא בגלל שאלת יכולתה של אישה לחיות את חייה באופן תקין ונורמלי.

מיכאל איתן: זאת לא רק אישה, זה כל קורבן עבירה.

מיכאל איתן: נניח יש חוות דעת ברורה על כך שהאדם חזר בתשובה, הוא נקי, הוא לא יעשה, הוא לא מזיק יותר.

מיכאל איתן: נגרם אומנם נזק לנפגע העבירה כשהוא צריך להיתקל בפוגע במדרגות, אבל זה לא נזק כבד.

מיכאל איתן: הפוגע צריך למכור את הבית ולהעביר את המשפחה שלו.

מיכאל איתן: זה לא תמיד אפשרי.

מיכאל איתן: איפה האיזון?

יולי תמיר: כל השיקולים האלה יובאו בפני בית המשפט.

מיכאל איתן: אבל את לוקחת לו את שיקול הדעת כשאת אומרת.

מיכאל איתן: .

איתן כבל: ההיפך.

איתן כבל: אתה נותן פה יותר כלים לבית המשפט כדי שיוכל להכריע.

גילה גמליאל: כשכתבנו את המילים "פגיעה של ממש" התכוונו לפגיעה באופן כללי, לא מיקדנו להיבט הנפשי.

גילה גמליאל: ברגע שהוספנו את המילה "נפשי",

גילה גמליאל: יכולנו למחוק את המילים "של ממש".

לילה מרגלית: המומחה לא נדרש להגיד בחוות הדעת שלו שנגרם נזק של ממש, הוא צריך לתאר את הנזק שייגרם לנפגע כתוצאה מהמגורים ליד הפוגע.

לילה מרגלית: מי שצריך לקבוע שמדובר בנזק של ממש, כלומר לא נזק של מה בכך, זה בית המשפט.

לילה מרגלית: מדובר בקביעה ערכית, לא רק בקביעה רפואית, לכן נראה לי חשוב להשאיר את הפרמטר הזה.

גילה גמליאל: עדיין האיזון ניתן בעצם זה שכתבנו מלכתחילה בחוק שבית המשפט יקח בחשבון את מצבו של העבריין.

גילה גמליאל: אני נוטה להסכים עם חבר הכנסת רביץ.

מיכאל איתן: צריך לזכור שלא מורידים לפוגע שנה מהעונש, הוא מקבל את כל הבית סוהר שהוא צריך לקבל.

מיכאל איתן: אחרי שקבעו שזה מה שהוא צריך לשלם לחברה, עוד אומרים לו שהוא צריך לשנות את מקום מגוריו.

מיכאל איתן: זה תקדים.

יצחק לוי: אנחנו נותנים פה טווח רחב של שיקולים לשופט.

יצחק לוי: השופט צריך לאזן.

יצחק לוי: אם אתה מוחק את המילים "פגיעה של ממש", זאת אומרת שהוא יצטרך לאזן את הנזק שנגרם לעבריין מול כל פגיעה שהיא.

יצחק לוי: פגיעה של ממש נפסקת ברגע מסויים.

יצחק לוי: הפגיעה של אישה שנאנסה היא פגיעה לכל חייה.

יצחק לוי: אני לא בטוח שפגיעה של ממש היא לכל חייה.

אברהם רביץ: יש מגבלה לתקופה.

יצחק לוי: בזה שאתה מסיר את המילה "ממש" אתה מאפשר לאישה לבוא גם אחרי 20 שנה ולהגיד שיש פגיעה.

אברהם רביץ: אם זה לא היה ניתן לבדיקה היית צודק, אבל זה ניתן לבדיקה.

יצחק לוי: מדובר פה בדבר חדש.

יצחק לוי: אי אפשר בחוק חדש לבוא ולהרחיב יתר על המידה.

יצחק לוי: בואו נלמד קצת מהפסיקות, בואו נראה איך התייחסו השופטים למושג "פגיעה של ממש".

יצחק לוי: זה קצת לא אחראי להגיד לשופט שעל כל פגיעה הוא ירחיק אותו.

מיכאל איתן: אם הפסיכולוג יגיד שאחרי 20 שנה זה יפגע, אז לשופט לא תהיה ברירה.

יצחק לוי: השופט יכול להתמודד עם המילים "פגיעה של ממש", אבל עם המילה "פגיעה" השופט צריך להתמודד פחות.

מיכאל איתן: הוא לא צריך בכלל להתמודד.

מיכאל איתן: יגיע מכתב מפסיכולוג שאומר שהיא תיפגע.

יצחק לוי: אני מציע לוועדה להשאיר את העניין של פגיעה של ממש, לא ללכת להרחיב את החוק יותר מידי.

יצחק לוי: מדובר פה בעניין חדשני.

יצחק לוי: אני אתמוך בחוק הזה עם הרבה כאב בטן, כי אני פוגע באנשים שריצו את עונשם.

יצחק לוי: אם החוק יורחב תהיה לי בעיה.

איתן כבל: עברייני מין נחשבים לגרועים שבגרועים.

איתן כבל: יש היום מקומות בעולם בהם עברייני מין חייבים לדווח על מעבר ממקום למקום, שזאת כניסה לחירות האישית של האדם בכל עת ובכל זמן.

איתן כבל: הפגיעה בנפגע או בנפגעת זה דבר שילווה אותם כל החיים.

איתן כבל: אנחנו רוצים לקוות שמי שיושב בדין יעשה את האבחנה הנכונה.

איתן כבל: אי אפשר להגיד שזה שחווה את הפעולה הקשה יכול להיות מרוצה.

איתן כבל: אין עניין של רצון או לא רצון.

מיכאל איתן: מה ההנחיה שהיית רוצה לקבל בתור שופט?

מיכאל איתן: כל בעל מקצוע יכול להגיד שיש איזו שהיא פגיעה כשנפגע עבירה פוגש במי שפגע בו.

מיכאל איתן: השאלה אם הרמה הזאת תספיק לחייב את השופט אחר כך.

מיכאל איתן: האם זאת הנחיה לשופט להגיד שבמקרה כזה הוא מטיל עליו לעזוב את ביתו, לשנות את המגורים של הילדים שלו, של המשפחה שלו?

מיכאל איתן: אתה אומר לשופט לא לחייב את הפוגע על כל פגיעה קטנה לעזוב את מקום מגוריו, אלא רק כשמדובר בפגיעה של ממש.

מיכאל איתן: אם זה מגיע למצב שהנפגעת צריכה לעבור דירה, אז הוא יגיד שזאת פגיעה של ממש.

אברהם רביץ: הפגיעה היא אותה פגיעה.

מיכאל איתן: יש מצב שהנפגעת אומרת שהיא נפגעת ואף על פי זאת היא לא עוברת דירה.

מיכאל איתן: במצב כזה אתה נותן לנפגעת כלי להרחיק את הפוגע, למרות שהיא לא היתה עוברת.

מיכאל איתן: יש מצב בו הנפגעת היתה עוברת דירה.

מיכאל איתן: מצב כזה אני לא רוצה שיהיה.

מיכאל איתן: אני לא רוצה שבגלל שהיא נפגעת עבירה היא תצטרך לעבור דירה.

מיכאל איתן: כשכתוב לי פגיעה אני אוטומטית חייב להרחיק את העבריין.

איתן כבל: אתה חייב להתייחס.

מיכאל איתן: כשאני כותב פגיעה של ממש אני לא מגביל את השופט, אני משאיר לו שיקול דעת.

מיכאל איתן: אם השופט מגיע למסקנה שהפגיעה היא כזאת שהנפגעת לא יכולה לחיות חיים נורמאליים, אז הוא ירחיק את הפוגע.

גילה גמליאל: אנחנו אמרנו שבעוד 3 שנים זה יחזור לוועדה.

גילה גמליאל: בעוד 3 שנים ניתן יהיה לבחון את הדברים.

אברהם רביץ: לא תקבלו אינפורמציה בעוד 3 שנים, כי לא תהיה פגיעה של ממש.

אברהם רביץ: אין פגיעה של ממש שמופיעה בפני בית המשפט.

מיכאל איתן: יהיו תביעות.

אברהם רביץ: לא היו.

דויד וינר: הדברים שנאמרו על ידי היושב-ראש ועל ידי חבר הכנסת יצחק לוי מהווים מענה הולם להסתייגות של חבר הכנסת רביץ.

דויד וינר: השופט לא יבדוק את עצמו לפי חוות הדעת של הפסיכיאטרים, אלא הוא יבחן את השאלה של נזק ממשי במובן שחבר הכנסת לוי דיבר עליו.

דויד וינר: יש כאן חוק מאוד מהפכני.

דויד וינר: אנחנו מדברים על אדם לא מסוכן, שריצה את מלוא עונשו.

דויד וינר: כאשר אנחנו נוקטים סנקציה כזאת אנחנו בעצם עושים צעד מאוד מרחיק לכת.

דויד וינר: אנחנו התנגדנו לסנקציה הזאת.

דויד וינר: הסנקציה הזאת צריכה להיות מאוד זהירה.

דויד וינר: אני משוכנע שיהיה שימוש בחוק הזה.

דויד וינר: אני לא כל כך מרוצה מזה, כי אני חושב שחצינו פה קו.

דויד וינר: צריך להיזהר עם דבר כל כך מהפכני וכל כך מסוכן.

דויד וינר: אין לדבר הזה סוף.

דויד וינר: יש עוד המון אנשים שצריכים להתמודד עם אנשים שגורמים להם אי נעימות.

דויד וינר: אם נתחיל לעשות לאחר ריצוי העונש כל מיני סנקציות של הרחקות לא יהיה לזה סוף.

דויד וינר: בואו נחצה את הקו הזה בזהירות.

אברהם רביץ: את הקו עברנו.

מיכאל איתן: מה משמעות הביטוי "מקום שבעלי תשובה עומדים בו"?

מיכאל איתן: אנחנו נותנים פתח של תקווה לאדם שמעד..

אברהם רביץ: אני לא דן אותו, אני דן אותה.

מיכאל איתן: אני דן אותו ואותה.

אברהם רביץ: הוא גר בשכנות אליה.

אברהם רביץ: האם היא חייבת לראות אותו כל יום?

מיכאל איתן: היא לא חייבת.

מיכאל איתן: האם הילדים שלו צריכים להפסיד שנת לימודים בבית ספר?

מיכאל איתן: האם הם צריכים להרגיש מצורעים?

מיכאל איתן: הפוגע יצטרך לעבור לדירה אחרת כשהמפגש עם הנפגעת יגרום לה לעזוב.

מיכאל איתן: ירחיקו את הפוגע כשהנפגעת תגיע למצב שבו היא לא תוכל לחיות במקום, לא ירחיקו אותו על כל בעיה קטנה.

אברהם רביץ: אתם רוצים לעצור אחרי הפגיעה הנפשית, אני רוצה לעצור מדרגה אחת לפני.

מיכאל איתן: מיצינו את הוויכוח.

מיכאל איתן: מי בעד הצעתו של חבר הכנסת רביץ, ירים את ידו?

מיכאל איתן: ה צ ב ע ה בעד – 2 נגד – 3 ההצעה לא התקבלה

אברהם רביץ: אני מבקש להכניס את זה כהסתייגות.

אברהם רביץ: הצעת חוק זכויות נפגעי עבירה (תיקון מס' 2), התשס"ד-2004 – בקשה לרוויזיה

אופיר פינס-פז: אני ביקשתי רוויזיה על הצעת חוק זכויות נפגעי עבירה.

אופיר פינס-פז: אנחנו כחברי כנסת חוקקנו דבר קטנצ'יק.

אופיר פינס-פז: רצינו חוק שיעזור לנפגעי עבירה, שיכלול מידע, סיוע, פיצוי.

אופיר פינס-פז: מכל העניין הזה יצא מידע.

אופיר פינס-פז: גם את זה בא משרד המשפטים ומציע לצמצם.

אופיר פינס-פז: למה?

אופיר פינס-פז: כי יש לו כל מיני בעיות.

אופיר פינס-פז: הוועדה הצביעה בפגרה בעד.

אופיר פינס-פז: אני ביקשתי רוויזיה כדי להפיל את החוק הזה.

מיכאל איתן: אבל אז לא יהיה לנו גם את זה.

אופיר פינס-פז: אני חושב שתפקידנו לא להרע את המצב, לא לתת חותמת חוקית למחדל ממשלתי.

אופיר פינס-פז: זה מחדל ממשלתי שרוצים לחוקק.

אופיר פינס-פז: אני לא בעד שנחוקק מחדל ממשלתי.

אופיר פינס-פז: זה חוק רע מאוד, אני מתנגד לו.

אפרת רוזן: הצעת החוק באה למקד חלק מהזכויות ולצמצם כמה מהן.

אפרת רוזן: הוועדה לא קיבלה את כל הצעות הממשלה בעניין הזה.

אפרת רוזן: היו לה הצעות מרחיקות לכת בחלק מהתחומים לגבי צמצום הזכויות.

אפרת רוזן: הם רצו לצמצם את האפשרות של מסירת פרטים מהתובע לנאשם ולסנגורו.

אפרת רוזן: הוועדה לא הסכימה לצמצם את כל הזכויות, היא קיבלה רק חלק מההצעות.

אפרת רוזן: בנושאים מסויימים הרחבנו את החוק, כמו למשל שאפשרנו להעביר הודעות לא רק בכתב אלא גם בטלפון.

אפרת רוזן: הרצון פה הוא לאפשר יישום אמיתי של החוק.

אפרת רוזן: הארגונים השונים של נפגעי הזכויות לא התנגדו להצעת החוק.

אפרת רוזן: הם רוצים שיישמו את הזכויות.

מיכאל איתן: הם בעד להעביר את החוק.

ענת אסיף: יש קואליציה של ארגונים שהתארגנה מתחילת הדרך של החקיקה הפרטית.

ענת אסיף: כמובן שבהתחלה הם לא התלהבו, אבל הם היו שותפים לכל התהליך.

מיכאל איתן: יש ועדת משנה שחבר הכנסת אליעזר כהן מרכז אותה.

מיכאל איתן: הם הכינו רשימה של כל הזכויות.

מיכאל איתן: הם עשו עבודה נהדרת.

מיכאל איתן: אנחנו נפגשנו עם ביטוח לאומי.

מיכאל איתן: ביטוח לאומי מכין הצעה לפיצוי כספי לנפגעי עבירה.

מיכאל איתן: זה יחייב עוד הרבה דיונים, אבל זאת מהפיכה.

אופיר פינס-פז: לכן אני מופתע מהצעת החוק הזאת.

ענת אסיף: זה נכון שמלכתחילה הצעת החוק הפרטית היתה הצעה מאוד גדולה, היא דיברה על 3 פרקים מאוד גדולים.

ענת אסיף: זה נכון שהתוצאה היתה יותר מצומצמת.

ענת אסיף: להגיד שזה חוק קטן זה לא נכון.

ענת אסיף: בתור מי שמלווה את התחלת היישום של החוק אני יכולה להגיד שזה חוק עצום מבחינת השינוי שהמערכות של הפרקליטות והמשטרה עוברות.

ענת אסיף: מקימים עכשיו במשטרה מערכת ממוחשבת חדשה בשביל להתמודד.

ענת אסיף: להגיד שזה רק להודיע לנפגעים על ההליך זאת סתירה פנימית, כי זאת מהפיכה עצומה שצריך לעשות בכל סדר הדין הפלילי.

ענת אסיף: זה כמו לכתוב מחדש את חוק סדר הדין הפלילי.

ענת אסיף: חוק סדר הדין הפלילי מדבר היום בעיקר על הקשר של המערכת מול הנאשם.

ענת אסיף: עכשיו מכניסים אל תוך החוק את הקשר מול הנפגעים.

ענת אסיף: זה הרבה תקציבים, הרבה הערכות והמון עבודה.

ענת אסיף: ההצעה שלנו היא למקד את כל המאמצים והתקציבים שמושקעים בקבוצת הנפגעים בעבירות הכי חמורות.

ענת אסיף: במקום שאותה עוגה תקציבית תחולק על כל העבירות באותה רמה והשירותים ירדו, אז לפחות לנפגעים של עבירות המין, למשפחות של הנרצחים והנרצחות, לקטינים שנפגעים מעבירות חמורות באלימות במשפחה המשאבים יספיקו בשביל לתת להם את השירות הטוב ביותר.

אופיר פינס-פז: החוק היום הוא חוק אלמנטרי, הוא חוק ראשוני.

אופיר פינס-פז: את חושבת עליו במושגים של מהפיכה, אני לא.

אופיר פינס-פז: אנחנו שנים מדברים ולא עושים.

אופיר פינס-פז: החוק של יעל דיין חוקק לפני כמה שנים.

מיכאל איתן: יותר טוב לעשות חצי צעד קדימה מאשר לא לעשות כלום.

איתן כבל: יש לך עכשיו יותר ממה שהיה.

אופיר פינס-פז: יש לי פחות ממה שהיה.

אופיר פינס-פז: מצמצמים עכשיו את החוק.

ענת אסיף: החוק עוד לא נכנס לתוקף.

ענת אסיף: נכון שהסעיפים היו כתובים בחוק, אבל מדובר בסעיפים שעוד לא נכנסו לתוקף.

מיכאל איתן: כל שנה דוחים את היישום.

יולי תמיר: לי חשוב לשמוע מה אמרו הארגונים.

דורית ואג: הארגונים רוצים את החוק המלא.

מיכאל איתן: חבר הכנסת אליעזר כהן, האם תוכל להגיד לנו בכמה משפטים מה אתם עושים בוועדת המשנה?

אליעזר כהן: גמרנו לרכז את החומר.

אליעזר כהן: כל הנוגעים לנושא משתתפים ומגיבים .

אליעזר כהן: אפרת, היועצת המשפטית, מקבלת מהם תגובות.

אליעזר כהן: גמרנו לאסוף את החומר, לערוך אותו ולקבל תגובות על האינדקס.

אליעזר כהן: יש הרבה מאוד חוקים של חברי כנסת, כולל של יעל דיין.

אליעזר כהן: חלק מהם חופפים, חלק מהם באים בעקבות זה.

אליעזר כהן: גמרנו לרכז את הכל.

יצחק לוי: אני בעד לקבל את ההצעה כמות שהיא.

אופיר פינס-פז: אני מסיר את הרוויזיה.

אופיר פינס-פז: אני מבקש לרשום הסתייגות.